ཕྱི་མ་ནི།དཀོན་མཆོག་ལ་གུས་པ།དམ་ཆོས་སྒྲུབ་པ།ཕ་མ་ལ་བཀུར་བ།ཡོན་ཏན་ཅན་ལ་གོང་དུ་བཀུར་བ།རིགས་མཐོ་དང་རྒན་པ་ལ་ཕུ་དུད།བཀུར་སྟི།མཛའ་བཤེས་ལ་གཞུང་བསྲིང་བ།ཡུལ་མི་ལ་ཕན་འདོགས་པ།ཡིད་དྲང་བ།མི་ཡ་རབས་ལ་བལྟ་བ།ཟས་ནོར་ལ་སྤྱོད་ཤེས་པ།དྲིན་ཅན་ལ་ཕན་ལན།བྲེ་སྲང་ལ་གཡོ་སྒྱུ་མེད་པ།སྤྱི་སྙོམས་ཆེ་ཞིང་ཕྲག་དོག་མེད་པ།ཚུལ་མིན་བུད་མེད་ཀྱི་ཁ་ལ་མི་ཉན་པ༑ངག་འཇམ་ཞིང་སྨྲ་མཁས་པ།ཐེག་པ་ཆེ་ཞིང་བློ་ཁོག་ཡངས་པ་སྟེ་བཅུ་དྲུག་གོ།འདི་དག་ནི་སྲིད་ཀྱི་བྱ་བ་ཡིན་མོད།སྤྱི་ཚོགས་དང་རིག་གནས་འཕེལ་བའི་ཚད་ངེས་ཅན་ཞིག་ལ་མ་སླེབས་ན།འདི་ལྟ་བུའི་ཁྲིམས་ཡིག་སོགས་ཀྱང་འབྱུང་མི་སྲིད་པས།འདིར་མདོ་ཙམ་ཞི་གཞར་བྱུང་དུ་གླེང་བའོ།།